Legal Document

Category: 644

Text:
30β.ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1449 της 25 Ιουλ./7 Αυγ. 1957 Περί παροχής επιδόματος πολυετούς υπηρεσίας και εις τους συνταξιούχους του Δημοσίου. Εκυρώθη δια του άρθρ. 37 Ν.Δ. 4242/1962 (τόμ. 29 σελ. 90, 12). Λαβόν υπ’ όψιν εισήγησιν του επί των Οικονομικών Υπουργού, αποφασίζει: Άρθρ.1.-1.Η δια της υπ’ αριθ. 1326 της 19 Ιουλ. 1957 πράξεως του Υπουργικού Συμβουλίου καθορισθείσα προσαύξησις του μισθού των πολιτικών υπαλλήλων και στρατιωτικών λόγω πολυετούς υπηρεσίας, λαμβανομένη υπ’ όψιν συμφώνως τω εδαφ. 2 των άρθρ. 9 και 34 του Α.Ν. 1854 του 1951 και δια τον κανονισμόν των συντάξεων, αναγνωρίζεται δια τους ήδη συνταξιούχους και τους μέχρι της νομοθετικής κυρώσεως της πράξεως ταύτης εξερχομένους της υπηρεσίας, δια πράξεων του Υπουργού των Οικονομικών εκδιδομένων οίκοθεν, συμφώνως προς τους όρους και τας προϋποθέσεις των υπ’ αριθ. 1491 του 1954 και 1326 και 1957 Πράξεων ημών, δι’ ων παρεσχέθη η προσαύξησις αύτη εις τους εν ενεργεία πολιτικούς υπαλλήλους και στρατιωτικούς. 2.Μέχρι του οριστικού κατά τ’ ανωτέρω υπολογισμού της προσαυξήσεως καταβάλλεται παρά των Ταμείων, κατά τα ειδικώτερον δι’ αποφάσεως του Υπουργού των Οικονομικών ορισθησόμενα ποσοστόν επί της ήδη καταβαλλομένης συντάξεως, αναλόγως του συνόλου της συνταξίμου υπηρεσίας και του τυχόν δικαιουμένου παρά του συνταξιούχου επιδόματος λόγω ευδοκίμου παραμονής ή εξαντλήσεως ιεραρχίας. Εάν εκ του οριστικού καθορισμού της από 1 Ιουλίου ε.έ. προσαυξήσεως προκύψη διαφορά υπέρ του συνταξιούχου αύτη θα καταβληθή μετά την έκδοσιν της ως άνω αναγνωριστικής αποφάσεως, εάν δε τουναντίον κατεβλήθη ποσόν μείζον της δικαιουμένης αυξήσεως τούτο θα επιστραφή δια κρατήσεων ίσων προς το δέκατον της μηνιαίας συντάξεων. 3.Κατά την εν παρ. 1 διαδικασίαν θα ενεργηθή και ο οριστικός καθορισμός του κατά την υπ’ αριθ. 265 του 1956 πράξιν ημών επιδόματος ακριβείας. Τυχόν επί πλέον καταβληθέν επίδομα ακριβείας λόγω του προσωρινού υπολογισμού τούτου κατά την ως άνω πράξιν δεν αναζητείται δια το μέχρι της 1 Ιουλ. 1957 χρονικόν διάστημα. Άρθρ.2.-1.Η προσαύξησις του μισθού λόγω πολυετούς υπηρεσίας λαμβάνεται υπ’ όψιν από 1 Ιουλ. 1957 και δια τον υπολογισμόν της κατά το άρθρ. 5 του Α.Ν. 1939 του 1951 συντάξεως. 2.Η ως άνω προσαύξησις δεν καταβάλλεται εις τους εκ των συνταξιούχων της κατηγορίας ταύτης κατέχοντας έμμισθον δημοσίαν θέσιν ή τοιαύτην παρά Νομικώ Προσώπω Δημοσίου Δικαίου, ή λαμβάνοντος ετέραν σύνταξιν, εφ’ όσον έτυχον προσαυξήσεως λόγω πολυετούς υπηρεσίας επί των αποδοχών ή της συντάξεως. 3.Η αναγνώρισις και πληρωμή της κατά το παρόν άρθρον προσαυξήσεως ενεργηθήσεται δι’ ειδικής διαταγής του Υπουργού των Οικονομικών, εκδιδομένης αιτήσει των ενδιαφερομένων, ουν τη υποβολή των δικαιολογητικών εξ ων αποδεικνύεται η διάρκεια της υπηρεσίας των, εφ’ όσον εκ του σχετικού συνταξιοδοτικού φακέλλου δεν προκύπτει αύτη. Άρθρ.3.-1.Η σύνταξις των Γενικών Γραμματέων των Υπουργείων του Γενικού Γραμματέως της Βουλής και των τακτικών Καθηγητών του Πανεπιστημίου και ισοτίμων Ανωτάτων Σχολών υπολογίζεται από 1ης Ιουλ. 1957 επί τη βάσει του κατά τας παρ. 3 και 5 της υπ’ αριθ. 1326 και 1957 πράξεως ημών βασικού μισθού. 2.Η αναγνώρισις και πληρωμή των ηυξημένων συντάξεων των ανωτέρω ενεργείται δι’ ειδικής δι’ έκαστον τούτων διαταγής του Υπουργού των Οικονομικών εκδιδομένης αιτήσει των ενδιαφερομένων. Εκδόσαν προς τούτο την υπ’ αριθ. 1449 παρούσαν πράξιν του, κυρωθησομένην νομοθετικώς μερίμνη του επί των Οικονομικών Υπουργού. (Αντί για τη σελ. 90,001(α) Σελ. 90,001(β) Τεύχος 739- Σελ. 85 Πολιτικές και Στρατιωτικές Συντάξεις 29.Β.α.30α-30β